b'\n_START_ARTICLE_\nStanislav Zore\n_START_SECTION_\n\xc5\xa0kofovsko geslo\n_START_PARAGRAPH_\nVeselite se v Gospodu. (Flp 4,4)\n_START_SECTION_\n\xc5\xbdivljenje in delo\n_START_PARAGRAPH_\nPo gimnaziji, ki jo je obiskoval in zaklju\xc4\x8dil v Kamniku, je 1. septembra 1977 vstopil v fran\xc4\x8di\xc5\xa1kanski noviciat v Novi Gorici in 2. septembra 1978 izrekel prve redovne zaobljube. Slovesne redovne zaobljube v redu manj\xc5\xa1ih bratov je izrekel 4. oktobra 1984. V duhovnika je bil posve\xc4\x8den v Ljubljani 29. junija 1985. Na Teolo\xc5\xa1ki fakulteti v Ljubljani je diplomiral iz teologije. Bil je rektor bazilik Marije Pomagaj na Brezjah (1989\xe2\x80\x931995) in Sveti Gori nad Gorico (1995\xe2\x80\x931998). V letih 1998\xe2\x80\x932004 in 2010\xe2\x80\x932014 je bil provincialni minister Slovenske fran\xc4\x8di\xc5\xa1kanske province sv. Kri\xc5\xbea (predstojnik slovenskih fran\xc4\x8di\xc5\xa1kanov). Ob imenovanju za ljubljanskega nad\xc5\xa1kofa je bil tudi predsednik Konference redovnih ustanov v Sloveniji._NEWLINE_4. oktobra 2014 je bil Stanislav Zore imenovan za ljubljanskega nad\xc5\xa1kofa kot prvi fran\xc4\x8di\xc5\xa1kan na tem polo\xc5\xbeaju. 23. novembra 2014 je bil posve\xc4\x8den in slovesno ume\xc5\xa1\xc4\x8den v ljubljanski stolnici. 13. marca 2017 je bil izvoljen tudi za predsednika Slovenske \xc5\xa1kofovske konference.'